Deivids Duhovnijs
Deivids Viljams Duhovnijs (angļu: David William Duchovny, dzimis 1960. gada 7. augustā) ir ASV aktieris, kinorežisors, kinoproducents un rakstnieks. Vislabāk pazīstams no seriāla "X-faili. Slepenās lietas" (1993—2018), kur viņš attēloja FIB aģentu Foksu Malderu. 1997. gadā arī ieguvis Zelta globusa balvu, kā labākais aktieris drāmas seriālā. 2008. gadā ieguvis savu otru Zelta globusu par dalību komēdijseriālā "Grēcīgā Kalifornija" (Californication, 2007—2014). Duhovnijs piedalījās arī abās "X-faili" filmās — The X-Files: Fight the Future (1998) un The X-Files: I Want to Believe (2008).